A teqqaṛeḍ ass-a nesaε ciṭ lweqt naγ? Ihi ad nekfu awal…a mmi keččini d ṣaḥ d Ṭbib imi tesmeḥsiseḍ wamag kra n ṭebba uhbuh, γilen d ddwa kan i yesḥlayen. Ddwa ittaεwan kan, d tameẓuγt i d ṣaḥ. Uqbel ddwa, amuḍin iḥwaǧ tameẓuγt…ṭbib ur nesmeḥsis ara i umuḍin, ur iseḥlay ara…degmi kra n temγaṛin ttafent s amṛabeḍ wala γer Ṭbib…amṛabeḍ ismeḥsisen yif ṭbib aεẓug…amṛabeḍ ur isεi tiaqqacin ur isεi tisegnatin lamaεna isεa timeẓuγin! Ṭbib ur nesmeḥsis ara ad tkecmeḍ γuṛ-s tfelqeḍ ad fγeḍ tfelqeḍ ad arnuḍ amud n taεqqacin…kra n ṭebba am umikanisyan agi iwumi tefkiḍ ṭunubil, γilen imdanen am ṭunubilat, kkes tapyist beddel tapyist… ad tkecmec γur-s ur izaṛ ara ula amek iga wudem-ik, d iẓaṛman-ik kan a yettmuqul. Kečč a mmi d ṭbib d wawal, asemḥes agi iswa acḥal; daεkeč ddaεwa lxir a mmi tebbwiḍ d urawen…ad yeg Ṛebbi ad mlileḍ akw d tmeṭṭut ad k-yesbedden axxam yarnu ara iṛaḍin lwaldin ik…a mmi awer d-uγaled d ilem s anga tṛuḥed, ad yeg Ṛebbi dayem teqḍiḍ-d, akka i diyi-teddiḍ di lebγi ad ak-teddu ddunit di lebγi (ad teḥbes, amaken dacu i d-smekta) iḥqa a mmi ur tezwiǧeḍ ara nnaγ? A mmi dacu a tettṛaǧuḍ, err axxam ad tefṛaḥ yemma-k…lukan ad-ak-inniγ…attan teqṛuṛt nni n lǧar nneγ… Ṭbib 81